Վահագն Առուշանյան

Վահագն Առուշանյան (15 հուլիսի, 1968, Առաջաձոր, Մարտակերտի շրջան - 4 հոկտեմբերի, 1992, Արցախ), հայ ազատամարտիկ, Արցախյան ազատամարտի մասնակից։

Կենսագրություն 
Վահագն Առուշանյանը ծնվել է 1968 թ. հուլիսի 15-ին Մարտակերտի շրջանի Առաջաձոր գյուղում։ Ավարտել է գյուղի միջնակարգ դպրոցը։ Ընդունվել է Երևանի Ճարտարապետական-ճարտարագիտական տեխնիկումը։ 2-րդ կուրսից զորակոչվել է Խորհրդային բանակ։ Զորացրվելուց հետո ավարտել է տեխնիկումն ու վերադարձել գյուղ։ 1992 թ. անդամագրվել է Խաչենի գումարտակում։ Մասնակցել է մի շարք գյուղերի պաշտպանական ու ազատագրական մարտերին։ Զոհվել է 1992 թ. հոկտեմբերի 4-ին «Ճռանա հարթ» կոչվող տեղամասում։ Հետմահու պարգևատրվել է «Արիության համար» մեդալով։ Ամուսնացած չէր։ Հանգչում է Առաջաձորի գերեզմանատանը։

Ծանոթագրություններ 

Հայ ազատամարտիկներ
Հուլիսի 15 ծնունդներ
1968 ծնունդներ
Հոկտեմբերի 4 մահեր
1992 մահեր
Առաջաձոր (Արցախ) գյուղում ծնվածներ